CinEast

**CinEast** oder **CinÉast** ("Ciné East" ausgeschwat), mam laangen Numm *Festival du film d'Europe centrale et orientale,* ass e Filmfestival, deen all Joer am Oktober zu Lëtzebuerg op verschiddene Plazen organiséiert gëtt.

En ass op Filmer aus Mëttel- an Osteuropa spezialiséiert. Ausser Spillfilmer ginn och Documentairen, Animatiouns- a Kuerzfilmer presentéiert. Nieft de Projektiounen (generell tëscht 50 a 65 verschidde Spillfilmer an 30 Kuerzfilmer) bitt de Festival och Debatten, Concerten, Ausstellungen, kulinaresch Evenementer an Animatioune fir Kanner.

Déi bescht Filmer gi vun enger Jury a verschiddene Kategorien erausgesicht. Eng international Jury wielt d'Gewënner vum Grousse Präis ("Grand Prix") a vum Spezialpräis, eng aner Jury aus Filmkritiker verdeelt de Kritikerpräis, an och de Public wielt d'Gewënner vum Publikumspräis a véier Kategorien.

De Festival gëtt vu Fräiwëllegen organiséiert.

## Geschicht an Editiounen

### 2008 bis 2012: déi éischt fënnef Editiounen

Déi éischt Editioun vum *Festival du film d'Europe centrale* gouf am Oktober 2008 an der Abtei Neimënster organiséiert, nom Succès vun der "Woch vum polnesche Film" am Joer 2006. Ufanks goufe just Filmer aus Polen, Tschechien, Ungarn an der Slowakei zougelooss. 2.500 Persounen hunn d'Filmer deemools gekuckt.

D'Joer drop goufen 25 Filmer gewisen, nieft der Abtei Neimënster och an der Stater Cinemathéik. Fir d'éischt goufen och Filmer aus Rumänien gewisen.

2010 krut de Festival den aktuellen Numm, CinEast, an et gouf e "Grand Prix" an e Publikumspräis agefouert.

Bei der 4. Editioun am Joer 2011 si bal 80 Filmer gelaf. Bulgarien war d'"Gaaschtland" an de Motto war "Um Rand vun der Gesellschaft"..

2012 goufe fir d'éischt och Filmer aus Slowenien, Serbien a Kroatien, an aus de baltesche Staaten Litauen, Lettland an Estland gewisen. Gelaf si 50 Laangfilmer a 40 Kuerzfilmer.

Déi éischt fënnef Editioun goufe vun der asbl Polska.lu organiséiert.

### 2013 bis 2019

Zënter 2013 ass d'CinEast asbl fir de Festival verantwortlech.

Bei der 7. Editioun goufen 2014 iwwer 55 Longmetragen a 45 Kuerzfilmer aus 18 Länner virun engem Publikum vun 9.800 gewisen. Och d'Ukrain a Moldawien ware fir d'éischt Kéier derbäi. D'Joer drop gouf de Kritikerpräis agefouert. De Gewënner gëtt vun enger Jury aus Membere vun der Press oder anere Filmkritiker gewielt.

2017, bei der 10. Editioun, goufe fir d'éischt och Filmer aus Albanien gewisen. Am Ganze goufen iwwer 100 Filmer aus 19 Länner virgefouert.

### Zënter 2020

Wéinst der Pandemie vum Coronavirus gouf déi 13. Editioun am Oktober 2020 an hybrider Form organiséiert, dat heescht am Kino an online. Gewise goufen 60 Laangfilmer a 40 Kuerzfilmer aus 18 Länner. De Juryspresident war de polnesche Regisseur Tomasz Wasilewski. D'Fokusland war Ungarn, aus deem sechs Spillfilmer an zwee Kuerzfilmer gewise goufen.

2021 louch de Fokus um sloweenesche Film, mat am Ganze sechs Laang- an dräi Kuerzfilmer. De CinEast huet och en neie Filmpräis agefouert, de "Young Talents Award". Fënnef Filmer vun Regisseuren, déi eréischt een oder zwee Filmer gemaach hunn, stoungen an der Kompetitioun ëm dee Präis. De Gewënner gouf vun enger Jury aus véier Studente vun der Sektioun "BTS Cinéma et audiovisuel" vum Stater Lycée des arts et métiers gewielt. De Gewënner gouf agelueden, an der internationaler Jury vum CinEast 2022 ze sëtzen.

2022 war déi 15. Editioun vum Festival vum 6. bis den 23. Oktober. Juryspresidentin war d'Mazedonierin Teona Strugar Mitevska. Tschechien stoung dat Joer am Mëttelpunkt, an et gouf zousätzlech e Fokus op ukrainesch Filmer.

Déi 16. Editioun vun 2023 war vum 5. bis den 20. Oktober. De Fokus louch op der Ukrain.

2024, bei der 17. Editioun, déi vum 3. bis den 20. Oktober war, stoung Kroatien am Mëttelpunkt, an et gouf zousätzlech eng weider Kéier e Fokus op d'Ukrain. Juryspresident war den Alexandr Nanau, deem säi Film *[[Colectiv]]* véier Joer éischter de grousse Präis gewonnen hat.

Déi 18. Editioun war vum 10. bis de 26. Oktober 2025, mat Polen am Fokus.

## Visiteuren

## Jurysmemberen

## Filmpräisser

**2010**
* Grand Prix: *Morgen* vum Marian Crişan
* Publikumspräis: *Morgen* vum Marian Crişan

**2011**
* Grand Prix: *Młyn i krzyż* (engl.*The Mill and the Cross*) vum Lech Majewski
* Spezialpräis vun der Jury: *Adrienn Pál* vum Ágnes Kocsis
* Publikumspräis: *Czech Made Man* vum Tomáš Řehořek

**2012**
* Grand Prix: *Toată lumea din familia noastră* (engl. *Everybody in Our Family*) vum Radu Jude
* Spezialpräis vun der Jury: *Tilva Roš* vum Nikola Ležaić
* Publikumspräisser:
** Langfilm: *Seenelkäik* (engl: *Mushrooming*) vum Toomas Hussar
** Kuerzfilm: *Opowieści z chłodni* (engl. *Frozen Stories*) vum Grzegorz Jaroszuk

**2013**
* Grand Prix: *Krugovi* (engl. *Circles*) vum Srdan Golubovic
* Spezialpräis vun der Jury: *Isteni müszak* (engl. *Heavenly Shift*) vum Mark Bodzsar
* Publikumspräis: *Krugovi* (engl. *Circles*) vum Srdan Golubovic

**2014**
* Grand Prix: *Cesta ven* (engl. *The Way Out*) vum Petr Václav
* Spezialpräis vun der Jury: *Viktoria* vum Maya Vitkova
* Publikumspräis: *Chce się żyć* (engl. *Life Feels Good*) vum Maciej Pieprzyca
* Publikumspräisser:
** Kuerzfilm (Fiktioun): *Little Secret* vum Martin Krejčí
** Kuerzfilm (Documentaire): *Kod Ćoška* (engl. *Down on the Corner*) vum Nikola a Corina Schwingruber Ilić
** Kuerzfilm (Animéiert): *Łaźnia* (engl. *Baths*) vum Tomasz Ducki

**2015**
* Grand Prix: *Ciało* (engl. *Body*) vum Małgorzata Szumowska
* Spezialpräis vun der Jury: *Babai* vum Visar Morina
* Kritikerpräis: *Saul fia* (engl. *Son of Saul)* vum László Nemes
* Publikumspräisser:
** Laangfilm: *Karatsi* (engl. *Losers*) vum Ivaylo Hristov
** Kuerzfilm (Fiktioun): *Shok* vum Jamie Donoughue
** Kuerzfilm (Documentaire): *2nd floor / 2.em* vum Hajni Kis
** Kuerzfilm (Animéiert): *Nina* vum Veronika Obertová a Michaela Čopíková

**2016**
* Grand Prix: *Es esmu šeit* (engl. *Mellow Mud*) vum Renars Vimba
* Spezialpräis vun der Jury: *Tiszta szívvel* (engl. *Kills on Wheels)* vum Atila Till
* Kritikerpräis: *11 minut* (engl. *11 Minutes)* vum Jerzy Skolimowski
* Publikumspräisser:
** Laangfilm: *Planeta singli* (engl. *Planet Single)* vum Mitja Okorn
** Kuerzfilm (Fiktioun): *Romantik* vum Mateusz Rakowicz
** Kuerzfilm (Documentaire): *Nauka* (engl. *Education)* vum Emi Buchwald 
** Kuerzfilm (Animéiert): *Happy End* vum Jan Saska

**2017**
* Grand Prix: *Ptaki spiewaja w Kigali* (engl. *Birds Are Singing in Kigali*) vum Joanna Kos-Krauze a Krzysztof Krauze
* Spezialpräis vun der Jury: *Soldații. Poveste din Ferentari* (engl. *Soldiers. Story From Ferentari*) vum Ivana Mladenović
* Kritikerpräis: *Posoki* (engl. *Directions*) vum Stephan Komandarev
* Publikumspräisser:
** Laangfilm: *Ustav Republike Hrvatske* (engl. *The Constitution*) vum Rajko Grlić
** Kuerzfilm (Fiktioun): *Into the Blue* vum Antoneta Alamat Kusijanović
** Kuerzfilm (Documentaire): *Wiezi* (engl. *Close Ties*) vum Zofia Kowalewska
** Kuerzfilm (Animéiert): *Gamer Girl* vum Irena Jukić Pranjić

**2018**
* Grand Prix: *Egy nap* (engl. *One Day*) vum Zsófia Szilágyi
* Spezialpräis vun der Jury: *Všechno bude* (engl. *Winter Flies*) vum Olmo Omerzu
* Kritikerpräis: *Ága* vum Milko Lazarov
* Special Mention: *Ága* vum Milko Lazarov
* Publikumspräisser:
** Laangfilm: *Druga strana svega* (engl. *The Other Side Of Everything*) vum Mila Turajlić
** Kuerzfilm (Fiktioun): *Ostrom* (engl. *A Siege*) vum István Kovács 
** Kuerzfilm (Documentaire): *Vika* vum Marta Iwanek a Christian Borys
** Kuerzfilm (Animéiert): *The Box* vum Dušan Kastelic

**2019**
* Grand Prix: *Oleg* vum Juris Kursietis
* Spezialpräis vun der Jury: *Boże Ciało* (engl. *Corpus Christi*) vum Jan Komasa
* Kritikerpräis: *Boże Ciało* (engl. *Corpus Christi*) vum Jan Komasa
* Publikumspräisser:
** Laangfilm: *Medena zemja* (engl. *Honeyland*) vum Ljubomir Stefanov a Tamara Kotevska
** Kuerzfilm (Fiktioun): *Cadoul de Craciun* (engl. *The Christmas Gift*) vum Bogdan Muresan
** Kuerzfilm (Animéiert): *Toomas teispool metsikute huntide orgu* (engl. *Toomas Beneath the Valley of the Wild Wolves* vum Chintis Lundgren
** Kuerzfilm (Documentaire): *Tańczę dla ciebie* (engl. *Dancing for You*) vum Katarzyna Lesisz

**2020**
* Grand Prix: *Služobníci* (engl. *Servants*) vum Ivan Ostrochovský
* Spezialpräis vun der Jury: *Mare* vum Andrea Štaka
* Kritikerpräis: *Zgodbe iz kostanjevih gozdov* (engl. *Stories from the Chestnut Woods*) vum Gregor Božič
* Publikumspräisser:
** Laangfilm: *[[Colectiv]]* vum Alexander Nanau
** Kuerzfilm (Fiktioun): *Lake of Happiness* vum Aliaksei Paluyan
** Kuerzfilm (Animéiert): *Podle Sylvie* (engl. *Way of Sylvie*) vum Verica Pospíšilová Kordić
** Kuerzfilm (Documentaire): *We Have One Heart* vum Katarzyna Warzecha

**2021**
* Grand Prix: *Murina* vum Antoneta Alamat Kusijanović
* Spezialpräis vun der Jury: *Śniegu już nigdy nie będzie* (engl. *Never Gonna Snow Again*) vum Małgorzata Szumowska a Michał Englert
* Kritikerpräis: *Miracol* (engl. *Miracle*) vum Bogdan George Apetri
* Young Talents Award: *Ostatni komers* (engl. *Love Tasting*) vum Dawid Nickel
* Publikumspräisser:
** Laangfilm: *Love Around the World* vum Davor Rostuhar a Andjela Rostuhar
** Kuerzfilm (Fiktioun): *Nuda* (engl. *Boredom*) vum Alica Bednáriková
** Kuerzfilm (Animéiert): *Rudé boty* (engl. *Red Shoes*) vum Anna Podskalská
** Kuerzfilm (Documentaire): *Stolen Fish* vum Gosia Juszczak

**2022**
* Grand Prix:*Gentle* vun der Anna Eszter Nemes an dem László Csuja 
* Spezialpräis vum Jury: *107 Mothers* vum Peter Kerekes
* Kritikerpräis: *How Is Katia ?* vun der Christina Tynkevych 
* Präis fir jonkt Talent: *The Uncle* vum David Kapac an der Andrija Mardešić 
* Publikumspräisser: 
** Laangfilm: *Sonata*vum Bartosz Blaschke
** Kuerzfilm (Fiktioun): *Branka* vum Ákos K. Kovács 
** Kuerzfilm (Animéiert): *This Will Not Be a Festival Film* vun der Julia Orlik
** Kuerzfilm (Documentaire): *Attention To All Passengers* vum Marek Moučka

**2023**
* Grand Prix: *Citizen Saint* vun der Tinatin Kajrishvili
* Prix spécial du Jury: *Blaga’s Lessons* vum Stephan Komandare
* Prix de la critique: *Blaga’s Lessons* vum Stephan Komandare
* Präis fir jonkt Talent: *Larry* vum Szilárd Bernáth
* Publikumspräisser: 
** Laangfilm: *Sisters* vun der Linda Olte
** Kuerzfilm (Fiktioun): *Island of Freedom* vum Petr Januschka
** Kuerzfilm (Dokumentaire): *The Silence of the Banana Trees* vum Eneos Çarka 
** Kuerzfilm (Animatioun): *Crab* vum Piotr Chmielewski.

**2024**
* Grand Prix: *Toxic* vun der Saulė Bliuvaitė
* Prix spécial du Jury: *Windless* vum Pavel G. Vesnakov
* Mention spéciale: *Lessons learned* vum Bálint Szimler
* Prix de la critique: *Toxic* vun der Saulė Bliuvaitė
* Präis fir jonkt Talent: *It’s not my film* vun der Maria Zbąska
* Publikumspräisser: 
** Laangfilm: *Vlny* vum Jiří Mádl 
** Kuerzfilm (Fiktioun): *The Man who could not remain silent* vum Giorgi Arabuli
** Kuerzfilm (Dokumentaire): *Přes střepy* vun der Natálie Durchánková 
** Kuerzfilm (Animatioun): *Hello Summer* vun der Veronika Zacharová a vum Martin Smatana

## Um Spaweck
* Websäit vum Festival an Archiv vun de fréieren Editiounen op filmfestival.lu
* Robert Lipka: "La culture comme espace de rencontre: L'expérience du Festival CinEast." *[[forum]]* Nr. 392, Februar 2019, S.50-53, an op forum.lu (gekuckt 03.11.2020).